CELEX: 32006D0213
Language: sl
Date: 2006-03-06 00:00:00
Title: 2006/213/ES: Odločba Komisije z dne  6. marca 2006  o določitvi razredov požarne odpornosti pri požarih z zunanje strani za nekatere gradbene proizvode glede lesenih podov ter stenskih in stropnih opažev iz masivnega lesa  (notificirano pod dokumentarno številko C(2006) 655)   (Besedilo velja za EGP)

16.3.2006   
            
            
               SL
            
            
               Uradni list Evropske unije
            
            
               L 79/27
            
         ODLOČBA KOMISIJE
   z dne 6. marca 2006
   o določitvi razredov požarne odpornosti pri požarih z zunanje strani za nekatere gradbene proizvode glede lesenih podov ter stenskih in stropnih opažev iz masivnega lesa
   (notificirano pod dokumentarno številko C(2006) 655)
   (Besedilo velja za EGP)
   (2006/213/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (1), in zlasti člena 20(2) Direktive,
   ob upoštevanju naslednjega:
   
               (1)
            
            
               Direktiva 89/106/EGS predvideva, da se lahko zaradi upoštevanja različnih ravni zaščite gradbenih objektov na nacionalnih, regionalnih ali lokalnih ravneh v razlagalnih dokumentih za vsako bistveno zahtevo določijo razredi, ki ustrezajo značilnostim proizvodov. Ti dokumenti so bili objavljeni kot „Obvestilo Komisije v zvezi z razlagalnimi dokumenti Direktive Sveta 89/106/EGS (2)“.
            
         
               (2)
            
            
               Glede bistvene zahteve po varnosti pri požaru razlagalni dokument št. 2 navaja številne med seboj povezane ukrepe, ki skupaj določajo strategijo požarne varnosti, ki se razvija različno v državah članicah.
            
         
               (3)
            
            
               Razlagalni dokument št. 2 opredeljuje enega teh ukrepov kot omejevanje sproščanja in širjenja ognja ter dima znotraj danega območja s spreminjanjem lastnosti materiala zaradi omejevanja vpliva gradbenega materiala pri razplamtevanju požara.
            
         
               (4)
            
            
               Raven te omejitve se lahko izrazi samo z različnimi ravnmi požarne odpornosti proizvodov pri njihovi končni uporabi.
            
         
               (5)
            
            
               Z usklajeno rešitvijo je bil v Odločbi Komisije 2000/147/ES z dne 8. februarja 2000 o izvajanju Direktive Sveta 89/106/EGS v zvezi s klasifikacijo požarne odpornosti gradbenih proizvodov (3), sprejet sistem razredov.
            
         
               (6)
            
            
               V primeru lesenih podov ter stenskih in stropnih opažev iz masivnega lesa je treba uporabiti klasifikacijo, ki je opredeljena v Odločbi 2000/147/ES.
            
         
               (7)
            
            
               Lastnosti odziva na ogenj številnih gradbenih proizvodov in/ali materialov, v okviru klasifikacije, predvidene v Odločbi 2000/147/ES, so dovolj dobro določene in zadostno poznane zakonodajalcem na področju požarne varnosti v državah članicah, da ne zahtevajo preskušanja za to posebno lastnost.
            
         
               (8)
            
            
               Ukrepi iz te odločbe so v skladu z mnenjem Stalnega odbora za gradbeništvo –
            
         SPREJELA NASLEDNJO ODLOČBO:
   Člen 1
   Gradbeni proizvodi in/ali materiali, ki izpolnjujejo vse zahteve obnašanja „odziva na ogenj“ brez potrebe po nadaljnjih preskusih, so določeni v Prilogi.
   Člen 2
   Posebni razredi, ki se uporabijo za različne gradbene proizvode in/ali materiale, v okviru klasifikacije požarne varnosti, sprejete v Odločbi 2000/147/ES, so določeni v Prilogi k tej odločbi.
   Člen 3
   Proizvodi bodo obravnavani glede na končno uporabo, kadar je to ustrezno.
   Člen 4
   Ta odločba je naslovljena na države članice.
   
      V Bruslju, 6. marca 2006
      
         
            Za Komisijo
         
         Günter VERHEUGEN
         
            Podpredsednik
         
      
   
   
      (1)  UL L 40, 11.2.1989, str. 12. Direktiva, kakor je bila nazadnje spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).
   
      (2)  UL C 62, 28.2.1994, str. 1.
   
      (3)  UL L 50, 23.2.2000, str. 14. Odločba, spremenjena z Odločbo 2003/632/ES (UL L 220, 3.9.2003, str. 5).
   
      PRILOGA
      Tabele, določene v tej prilogi, navajajo gradbene proizvode in/ali materiale, ki izpolnjujejo vse zahteve požarne odpornosti brez preskušanja.
      Tabela 1
      RAZREDI POŽARNE ODPORNOSTI ZA LESENE PODE
      
                  Material (1), (7)
                  
               
               
                  Podrobnosti o proizvodu (4)
                  
               
               
                  Najmanjša povprečna gostota (5)
                  
                  (kg/m3)
               
               
                  Najmanjša skupna
                  debelina (mm)
               
               
                  Pogoji končne uporabe
               
               
                  Razred (3) za pode
               
            
                  Leseni podi in parket
               
               
                  Masivni podi iz hrasta ali bukve s površinskim premazom
               
               
                  Bukev 680
                  Hrast 650
               
               
                  8
               
               
                  Prilepljeno na podlago (6)
                  
               
               
                  Cfl - s1
               
            
                  Masivni podi iz hrasta, bukve ali jelke in s površinskim premazom
               
               
                  Bukev 680
                  Hrast 650
                  Jelka 450
               
               
                  20
               
               
                  Z ali brez zračne reže
               
            
                  Masivni leseni podi s površinskim premazom, ki niso navedeni zgoraj
               
               
                  390
               
               
                  8
               
               
                  Brez zračne reže
               
               
                  Dfl - s1
               
            
                  20
               
               
                  Z ali brez zračne reže
               
            
                  Leseni parket
               
               
                  Večplastni parket z vrhnjo plastjo iz hrasta z najmanj 5 mm debeline in s površinskim premazom
               
               
                  650
                  (vrhnja plast)
               
               
                  10
               
               
                  Prilepljeno na podlago (6)
                  
               
               
                  Cfl - s1
               
            
                  14 (2)
                  
               
               
                  Z ali brez zračne reže
               
            
                  Večplastni parket s površinskim premazom, ki ni naveden zgoraj
               
               
                  500
               
               
                  8
               
               
                  Prilepljeno na podlago
               
               
                  Dfl - s1
               
            
                  10
               
               
                  Brez zračne reže
               
            
                  14 (2)
                  
               
               
                  Z ali brez zračne reže
               
            
                  Talne obloge iz furnirja
               
               
                  Talne obloge iz furnirja s površinskim premazom
               
               
                  800
               
               
                  6 (2)
                  
               
               
                  Brez zračne reže
               
               
                  Dfl - s1
               
            
         
      Tabela 2
      RAZREDI POŽARNE ODPORNOSTI ZA STENSKE IN STROPNE OPAŽE IZ MASIVNEGA LESA
      
                  Material (18)
                  
               
               
                  Podrobnosti o proizvodu (12)
                  
               
               
                  Najmanjša povprečna gostota (13)
                  
                  (kg/m3)
               
               
                  Najmanjše debeline, skupno/najmanjše (14)
                  
                  (mm)
               
               
                  Pogoji končne uporabe (11)
                  
               
               
                  Razred (10)
                  
               
            
                  Stenski in stropni opaži (8)
                  
               
               
                  Deli lesa s peresom in utorom ali brez ter s profilirano površino ali brez
               
               
                  390
               
               
                  9/6
               
               
                  Brez zračne reže ali z zaprto zračno režo zadaj
               
               
                  D - s2, d2
               
            
                  12/8
               
               
                  D - s2, d0
               
            
                  Stenski in stropni opaži (9)
                  
               
               
                  Deli lesa s peresom in utorom ali brez ter s profilirano površino ali brez
               
               
                  390
               
               
                  9/6
               
               
                  Z odprto zračno režo ≤ 20 mm zadaj
               
               
                  D - s2, d0
               
            
                  18/12
               
               
                  Brez zračne reže ali z odprto zračno režo zadaj
               
            
                  Lesene letve (15)
                  
               
               
                  Deli lesa pritrjeni na ogrodje (16)
                  
               
               
                  390
               
               
                  18
               
               
                  Odprto na vse strani (17)
                  
               
               
                  D - s2, d0
               
            Slika a
      Profili za opaže iz masivnega lesa ter zaščitne izolacijske elemente
      
         
      Slika b
      Največje izpostavljeno območje lesenih letev 2n (t + w) + a ≤ 1,10
      
         
      
         (1)  Obdelano v skladu z EN ISO 9239-1, na podlagi najmanj razreda D - s2, d0 in z najmanjšo gostoto 400 kg/m3 ali z zračno režo.
      
         (2)  Vmesna plast najmanj razreda E in največ debeline 3 mm je lahko vključena pri uporabi parketnih proizvodov brez zračne reže z debelino 14 mm ali več in pri furniranih talnih prekrivalih.
      
         (3)  Razred, določen v Odločbi Komisije 2000/147/ES v Prilogi tabele 2.
      
         (4)  Vrsta in količina vključenih površinskih prevlek: akril, poliuretan ali milo, 50–100 g/m2, in olje, 20–60 g/m2.
      
         (5)  Pogojeno v skladu z EN 13238 (50 % RH 23 °C).
      
         (6)  Podlaga najmanj iz razreda A2 - s1, d0.
      
         (7)  Uporablja se tudi za stopnice.
      
         (8)  Mehansko pritrjeno na leseno ogrodje, z zaprto režo ali napolnjeno s substratom najmanj razreda A2 - s1, d0 z najmanjšo gostoto 10 kg/m3 ali napolnjeno s substratom celuloznega izolirnega materiala najmanj razreda E in z ali brez parne ovire zadaj. Leseni proizvod je oblikovan za pritrditev brez odprtih spojev.
      
         (9)  Mehansko pritrjeno na leseno ogrodje, z ali brez odprte zračne reže zadaj. Leseni proizvod je oblikovan za pritrditev brez odprtih spojev.
      
         (10)  Razred, določen v Odločbi Komisije 2000/147/ES v Prilogi tabele 1.
      
         (11)  Odprta zračna reža lahko vključuje možnost prezračevanja za proizvodom, medtem ko zaprta zračna reža izključuje tako prezračevanje. Podlaga za zračno režo mora biti najmanj iz razreda A2 - s1, d0 z najmanjšo gostoto 10 kg/m3. Za zaprto zračno režo najmanj 20 mm in z navpičnimi deli lesa je podlaga najmanj iz razreda D - s2, d0.
      
         (12)  Spoji vključujejo vse vrste spojev, npr. pravokotni ali spoji s peresom in utorom.
      
         (13)  Kondicionirano v skladu z EN 13238.
      
         (14)  Kot je prikazano na spodnji sliki a. Profilirana površina izpostavljene strani opaža ne znaša več kot 20 % ravne površine ali 25 %, če merimo na izpostavljeni in neizpostavljeni strani opaža. Za pravokotne spoje se upošteva večja debelina na spojni vmesni ploskvi.
      
         (15)  Pravokotni deli lesa z zaobljenimi robovi ali brez, pritrjeni vodoravno ali navpično na ogrodje in odprti na vse strani, najpogosteje uporabljeni v bližini ostalih gradbenih elementov, za zunanjo ali notranjo uporabo.
      
         (16)  Najbolj izpostavljeno območje (vse strani pravokotnih delov lesa in lesenega ogrodja) ne več kot 110 % celotne ravne površine, glej sliko spodaj.
      
         (17)  Drugi gradbeni elementi, ki so bliže kot 100 mm od lesenih letev (z izjemo ogrodja), morajo biti najmanj iz razreda A2 - s1, d0, na razdalji 100–300 mm in najmanj iz razreda B - s1, d0 in na razdalji več kot 300 mm najmanj iz razreda D - s2, d0.
      
         (18)  Uporablja se tudi za stopnice.